
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 

Το παρόν ΦΕΚ επανεκτυπώθηκε λόγω λαθών. 


Αρ. Φύλλου 227 

27 Δεκεμβρίου 2010 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 134 

Οργάνωση της Αυτοτελούς Υπηρεσίας Εποπτείας ΟΤΑ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 222 του ν. 3852/10 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
- Πρόγραμμα Καλλικράτης» (Α' 87). 

β) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Α'98). 

2. Την αριθ. 2672/2009 κοινή απόψαση του Πρωθυ¬ 
πουργού και του Υπουργού Οικονομικών «Καθορισμός 
αρμοδιοτήτων του Υφυπουργού Οικονομικών Φίλιππου 
Σαχινίδη» (Β' 2408). 

3. Το γεγονός ότι από τις διατάξεις του παρόντος 
προκαλείται σε βάρος του κρατικού προϋπολογισμού 
συνολική ετήσια δαπάνη ύψους δώδεκα εκατομμυρίων 
εννιακοσίων σαράντα χιλιάδων εξακοσίων (12.940.600) 
Ευρώ, η οποία, κατά το πρώτο έτος λειτουργίας της 
Αυτοτελούς Υπηρεσίας, ανέρχεται στο ποσό των δε¬ 
κατεσσάρων εκατομμυρίων τετρακοσίων πενήντα μιας 
χιλιάδων εκατό (14.451.100) Ευρώ. Η εν λόγω δαπάνη θα 
καλύπτεται από τις πιστώσεις που θα εγγράφονται κατ’ 
έτος στον προϋπολογισμό του Υπουργείου Εσωτερικών, 
Αποκέντρωσης και Ηλεκτρονικής Διακυβέρνησης (Ειδ. Φ. 
07-110, ΚΑΕ κατηγοριών 0200, 0700, 0800,1000). 

4. Την αριθ. 244/2010 γνωμοδότηση του Συμβουλίου 
της Επικράτειας, μετά από πρόταση του Υπουργού Εσω¬ 
τερικών, Αποκέντρωσης και Ηλεκτρονικής Διακυβέρνη¬ 
σης και του Υφυπουργού Οικονομικών, αποφασίζουμε: 

ΤΜΗΜΑ Α' 

Διάρθρωση και αρμοδιότητες οργανικών μονάδων 
Αυτοτελούς Υπηρεσίας Εποπτείας Ο.Τ.Α. 

Άρθρο 1 

Διάρθρωση Αυτοτελούς Υπηρεσίας Εποπτείας ΟΤΑ 

Κάθε Αυτοτελής Υπηρεσία Εποπτείας ΟΤΑ που ιδρύ¬ 
θηκε με το άρθρο 215 του ν. 3852/2009 (Α' 87) στην έδρα 
κάθε Αποκεντρωμένης Διοίκησης ως αποκεντρωμένη 
υπηρεσία του Υπουργείου Εσωτερικών, Αποκέντρωσης 


και Ηλεκτρονικής Διακυβέρνησης, υπαγόμενη απευθείας 
στον Υπουργό διαρθρώνεται στις εξής Διευθύνσεις: 
α. Διεύθυνση Γενικών Υποθέσεων 
β. Διεύθυνση Οικονομικών Υποθέσεων 
γ. Διεύθυνση Τεχνικών Υποθέσεων 

Άρθρο 2 

Διάρθρωση και αρμοδιότητες Διεύθυνσης 
Γενικών Υποθέσεων 

1. Η Διεύθυνση Γ ενικών Υποθέσεων έχει ως αρμοδιότη¬ 
τες τον πειθαρχικό έλεγχο των αιρετών, την άσκηση του 
υποχρεωτικού και αυτεπάγγελτου ελέγχου νομιμότητας 
των πράξεων των μονομελών και των συλλογικών οργά¬ 
νων των Ο.Τ.Α. και την εξέταση προσφυγών για τα θέ¬ 
ματα οργάνωσης και λειτουργίας των Ο.Τ.Α., στα οποία 
περιλαμβάνονται και τα της εκλογής οργάνων τους, την 
προπαρασκευή της ετήσιας έκθεσης της παραγράφου 3 
του άρθρου 229 του ν. 3852/2010, όπως εκάστοτε ισχύ¬ 
ει, την άσκηση ελέγχου νομιμότητας και την εξέταση 
προσφυγών για κάθε θέμα που δεν υπάγεται στις αρ¬ 
μοδιότητες των άλλων Διευθύνσεων, τη γραμματειακή 
και διοικητική υποστήριξη της Αυτοτελούς Υπηρεσίας 
Εποπτείας Ο.Τ.Α., καθώς και την έκδοση οδηγιών για τη 
διασφάλιση της νομιμότητας επί θεμάτων του κύκλου 
των αρμοδιοτήτων της. 

2. Η Διεύθυνση Γ ενικών Υποθέσεων απαρτίζεται από 
τα εξής Τμήματα: 

α. Τμήμα Οργάνωσης και Λειτουργίας Ο.Τ.Α. στις αρ¬ 
μοδιότητες του οποίου ανήκουν: 

αα. Η άσκηση των αρμοδιοτήτων που ανατίθενται στον 
Ελεγκτή Νομιμότητας για τον πειθαρχικό έλεγχο των 
αιρετών κατά τα άρθρα 233 έως 237 του ν. 3852/2010, 
όπως εκάστοτε ισχύουν, καθώς και η γραμματειακή υπο¬ 
στήριξη του πειθαρχικού συμβουλίου του άρθρου 234 
παρ.2 του ν. 3852/2010, όπως εκάστοτε ισχύει. 

ββ. Η τήρηση αρχείου με τις αποφάσεις της τριμελούς 
ελεγκτικής επιτροπής του άρθρου 232 παρ. 2 του ν. 3852/ 
2010, όπως εκάστοτε ισχύει, καθώς και η γραμματειακή 
υποστήριξη της εν λόγω επιτροπής. 

γγ. Η τεκμηρίωση και σύνταξη της ετήσιας έκθεσης 
της παραγράφου 3 του άρθρου 229 του ν. 3852/2010, 
όπως εκάστοτε ισχύει, σε συνεργασία με τις λοιπές 
οργανικές μονάδες της Υπηρεσίας, με βάση και την 

αξιολόγηση καταγγελιών πολιτών και φορέων επί θε¬ 
μάτων νομιμότητας λειτουργίας των Ο.Τ.Α.. 

δδ. Η άσκηση του προβλεπόμενου από το άρθρο 225 
παρ. 1 του ν. 3852/2010, όπως εκάστοτε ισχύει, υπο¬ 
χρεωτικού ελέγχου νομιμότητας επί των ρυθμίσεων 
κανονιστικού περιεχομένου, πλην αυτών που υπάγονται 
στον έλεγχο των άλλων Διευθύνσεων και ο έλεγχος νο¬ 
μιμότητας της διενέργειας τοπικών δημοψηφισμάτων. 

εε. Η εξέταση προσφυγών κατά των πράξεων των μο¬ 
νομελών και συλλογικών οργάνων των Ο.Τ.Α. που αφο¬ 
ρούν στα θέματα οργάνωσης και λειτουργίας τους. 

στστ. Ο έλεγχος νομιμότητας της εκλογής νέων οργά¬ 
νων των δήμων και περιφερειών, στην περίπτωση που οι 
θέσεις αυτών έχουν για οποιοδήποτε λόγο κενωθεί. 

ζζ. Η άσκηση του αυτεπάγγελτου ελέγχου νομιμότη¬ 
τας και η διεξαγωγή επιτόπιων ελέγχων σύμφωνα με 
το άρθρο 229 παρ. 1 του ν. 3852/2010, όπως εκάστοτε 
ισχύει, για θέματα που ανάγονται στον κύκλο των αρ¬ 
μοδιοτήτων του τμήματος. 

β. Τμήμα Κοινωνικών Υποθέσεων στις αρμοδιότητες 
του οποίου ανήκουν: 

αα. Ο έλεγχος νομιμότητας των πράξεων των μονο¬ 
μελών και συλλογικών οργάνων Ο.Τ.Α. και η εξέταση 
των προσφυγών που αφορούν στους τομείς Κοινωνικής 
Προστασίας και Αλληλεγγύης, Παιδείας, Πολιτισμού και 
Αθλητισμού. 

ββ. Ο έλεγχος νομιμότητας και η εξέταση κάθε άλλης 
πράξης ή προσφυγής που δεν εμπίπτει στις λοιπές ορ¬ 
γανικές μονάδες του παρόντος. 

γγ. Η εισήγηση στον Ελεγκτή Νομιμότητας για την 
κατανομή των προσφυγών που κατατίθενται στην Αυ¬ 
τοτελή Υπηρεσία Εποπτείας Ο.Τ.Α. στις επιμέρους Δι¬ 
ευθύνσεις της Υπηρεσίας. 

δδ. Η άσκηση του αυτεπάγγελτου ελέγχου νομιμότη¬ 
τας και η διεξαγωγή επιτόπιων ελέγχων σύμφωνα με 
το άρθρο 229 παρ.1 του ν. 3852/2010, όπως εκάστοτε 
ισχύει, για θέματα που ανάγονται στον κύκλο των αρ¬ 
μοδιοτήτων του Τμήματος. 

γ. Τμήμα Διοικητικής Υποστήριξης στις αρμοδιότητες 
του οποίου ανήκουν: 

αα. Η εν γένει μέριμνα των θεμάτων υπηρεσιακής 
κατάστασης και μισθολογικής εξέλιξης των υπαλλήλων, 
η τήρηση των μητρώων και τα θέματα πειθαρχικής ευ¬ 
θύνης αυτών. 

ββ. Η μέριμνα για τον ορισμό υπαλλήλων της Υπηρε¬ 
σίας σε επιτροπές, ομάδες εργασίας και συμβούλια που 
προβλέπονται από τις κείμενες διατάξεις. 

γγ. Η εκκαθάριση των αποδοχών, λοιπών απολαβών 
και αποζημιώσεων του προσωπικού, 
δδ. Η εκτέλεση του προϋπολογισμού της Υπηρεσίας, 
εε. Η μέριμνα για την κατάρτιση και παρακολούθηση 
εκτέλεσης του προγράμματος προμηθειών και η προμή¬ 
θεια και διαχείριση υλικών, μηχανημάτων, αυτοκινήτων 
ή άλλων περιουσιακών στοιχείων της Υπηρεσίας. 

στστ. Η μέριμνα για τη στέγαση της Υπηρεσίας, τον 
εξοπλισμό, την συντήρηση, καθαριότητα και επισκευή 
των κτιρίων και εγκαταστάσεων καθώς και την ασφά¬ 
λεια αυτών. 

ζζ. Η γραμματειακή υποστήριξη των αναγκών του Ελε¬ 
γκτή Νομιμότητας. 

ηη. Η πρωτοκόλληση και διακίνηση της αλληλογρα¬ 
φίας οποιοσδήποτε διαβάθμισης. 


θθ. Η τήρηση του αρχείου της Υπηρεσίας σε φυσική 
και ηλεκτρονική μορφή. 

ιι. Η ηλεκτρονική υποστήριξη των αναγκών της Υπη¬ 
ρεσίας. 

Άρθρο 3 

Διάρθρωση και αρμοδιότητες Διεύθυνσης 
Οικονομικών Υποθέσεων 

1. Η Διεύθυνση Οικονομικών Υποθέσεων έχει ως αρμο¬ 
διότητες την άσκηση του υποχρεωτικού και αυτεπάγγελ¬ 
του ελέγχου νομιμότητας και την εξέταση προσφυγών 
που αφορούν στους φόρους, στα τέλη, τα δικαιώματα 
και τους λοιπούς πόρους, την οικονομική διοίκηση και 
διαχείριση, την ακίνητη περιουσία των Ο.Τ.Α., τη διαδι¬ 
κασία κατάρτισης και υλοποίησης των επιχειρησιακών 
προγραμμάτων και τις συμβάσεις καθώς και την έκδοση 
οδηγιών για τη διασφάλιση της νομιμότητας επί θεμά¬ 
των του κύκλου των αρμοδιοτήτων της. 

2. Η Διεύθυνση Οικονομικών Υποθέσεων απαρτίζεται 
από τα εξής Τμήματα: 

α. Τμήμα Πόρων, Οικονομικής Διοίκησης και Περιουσί¬ 
ας στις αρμοδιότητες του οποίου ανήκουν: 

αα. Η άσκηση του προβλεπόμενου από το άρθρο 225 
παρ.1 περ. ε' του ν. 3852/2010, όπως εκάστοτε ισχύει, 
υποχρεωτικού ελέγχου νομιμότητας επί των πράξεων 
επιβολής φόρων, τελών και δικαιωμάτων. 

ββ. Η εξέταση των προσφυγών που αφορούν φόρους, 
τέλη και δικαιώματα. 

γγ. Η άσκηση του προβλεπόμενου από το άρθρο 225 
παρ. 1 περ. ζ' του ν. 3852/2010, όπως εκάστοτε ισχύει, 
υποχρεωτικού ελέγχου νομιμότητας επί των συναπτό- 
μενων δανείων. 

δδ. Η εξέταση των προσφυγών που αφορούν τους 
λοιπούς πόρους πλην φόρων, τελών και δικαιωμάτων 
και τα θέματα οικονομικής διοίκησης διαχείρισης και 
ακίνητης περιουσίας των Ο.Τ.Α.. 

εε. Η άσκηση του υποχρεωτικού ελέγχου νομιμότητας 
επί των αποφάσεων των επιχειρήσεων των δήμων και 
των περιφερειών σύμφωνα με το β' εδάφιο της παρ. 1 
του αρθρ. 225 του ν. 3852/2010, όπως εκάστοτε ισχύει. 

στστ. Ο έλεγχος του προϋπολογισμού των δήμων και 
των περιφερειών, κατά τις διατάξεις των άρθρων 266 
παρ.7 και 268 παρ. 8 του ν. 3852/2010, όπως εκάστοτε 
ισχύουν. 

ζζ. Η άσκηση του αυτεπάγγελτου ελέγχου νομιμότη¬ 
τας και η διεξαγωγή επιτόπιων ελέγχων σύμφωνα με 
το άρθρο 229 παρ. 1 του ν. 3852/2010, όπως εκάστοτε 
ισχύει, για θέματα που ανάγονται στον κύκλο των αρ¬ 
μοδιοτήτων του Τμήματος. 

β. Τμήμα Επιχειρησιακών Προγραμμάτων και Συμβά¬ 
σεων στις αρμοδιότητες του οποίου ανήκουν: 

αα. Η άσκηση του προβλεπόμενου από το άρθρο 225 
παρ. 1 περ. θ' του ν. 3852/2010, όπως εκάστοτε ισχύει, 
υποχρεωτικού ελέγχου νομιμότητας επί των διαδικασι¬ 
ών κατάρτισης επιχειρησιακών προγραμμάτων. 

ββ. Η άσκηση του προβλεπόμενου από το άρθρο 225 
παρ. 1 περ. στ' του ν. 3852/2010, όπως εκάστοτε ισχύ¬ 
ει, υποχρεωτικού ελέγχου της σύναψης κάθε μορφής 
συμβάσεων, στις οποίες συμπεριλαμβάνονται και όσες 
προβλέπονται από ειδικές διατάξεις της κείμενης νο¬ 
μοθεσίας, καθώς και η εξέταση των σχετικών προσφυ¬ 
γών. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4719 


γγ. Η άσκηση του προβλεπόμενου από το άρθρο 225 
παρ. 1 του ν. 3852/2010, όπως εκάστοτε ισχύει, υποχρε¬ 
ωτικού ελέγχου νομιμότητας και η εξέταση προσφυγών 
που αφορούν τις αναθέσεις προμηθειών, καθώς και τις 
αναθέσεις υπηρεσιών και μελετών που δεν υπάγονται 
στην αρμοδιότητα της Διεύθυνσης Τεχνικών Υποθέ¬ 
σεων. 

δδ. Ο έλεγχος νομιμότητας επί των αποφάσεων σύ¬ 
στασης αναπτυξιακών ανώνυμων εταιριών κατά το άρ¬ 
θρο 195 παρ.1 του ν. 3852/2010, όπως εκάστοτε ισχύει. 

εε. Η άσκηση του αυτεπάγγελτου ελέγχου νομιμότη¬ 
τας και η διεξαγωγή επιτόπιων ελέγχων σύμφωνα με 
το άρθρο 229 παρ.1 του ν. 3852/2010, όπως εκάστοτε 
ισχύει, για θέματα που ανάγονται στον κύκλο των αρ¬ 
μοδιοτήτων του Τμήματος. 

Άρθρο 4 

Διάρθρωση και αρμοδιότητες Διεύθυνσης 
Τεχνικών Υποθέσεων 

1. Η Διεύθυνση Τεχνικών Υποθέσεων έχει ως αρμοδι¬ 
ότητες την άσκηση του υποχρεωτικού και αυτεπάγγελ¬ 
του ελέγχου νομιμότητας και την εξέταση προσφυγών 
που αφορούν στα έργα, τις μελέτες των έργων, και τις 
υπηρεσίες του ν. 3316/2005 (Α' 42), όπως εκάστοτε ισχύ¬ 
ει, τα θέματα των αναγκαστικών απαλλοτριώσεων, τα 
θέματα περιβάλλοντος και αγροτικής ανάπτυξης καθώς 
και την έκδοση οδηγιών για την διασφάλιση της νομιμό¬ 
τητας επί θεμάτων του κύκλου αρμοδιοτήτων της. 

2. Η Διεύθυνση Τεχνικών Υποθέσεων απαρτίζεται από 
τα εξής Τμήματα: 

α. ΤμήμαΈργων, Υπηρεσιών, Μελετών και Απαλλοτρι¬ 
ώσεων, στις αρμοδιότητες του οποίου ανήκουν: 

αα. Η άσκηση του προβλεπόμενου από το άρθρο 225 
παρ. 1 περ. β' του ν. 3852/2010, όπως εκάστοτε ισχύει, 
υποχρεωτικού ελέγχου νομιμότητας επί των πράξεων 
ανάθεσης έργων. 

ββ. Η εξέταση των προσφυγών που αφορούν έργα, 
γγ. όπως εκάστοτε ισχύει, υποχρεωτικού ελέγχου νομι¬ 
μότητας επί των πράξεων ανάθεσης μελετών των έργων 
των Ο.Τ.Α. και της ανάθεσης υπηρεσιών, που υπάγονται 
στις διατάξεις του ν. 3316/2005, όπως εκάστοτε ισχύει, 
καθώς και η εξέταση των σχετικών προσφυγών. . 

δδ. Η εξέταση των αιτήσεων θεραπείας που αφορούν 
έργα, μελέτες, υπηρεσίες κατά τα προβλεπόμενα στην 
παρ. 4 του άρθρου 227 του ν. 3852/2010, όπως εκάστοτε 
ισχύει. 

εε. Η άσκηση του προβλεπόμενου από το άρθρο 225 
παρ. 1 περ. δ' του ν. 3852/2010, όπως εκάστοτε ισχύει, 
υποχρεωτικού ελέγχου νομιμότητας επί των πράξεων 
της κήρυξης αναγκαστικών απαλλοτριώσεων. 

στστ. Η άσκηση του αυτεπάγγελτου ελέγχου νομιμό¬ 
τητας και η διεξαγωγή επιτόπιων ελέγχων σύμφωνα με 
το άρθρο 229 παρ. 1 του ν. 3852/2010, όπως εκάστοτε 
ισχύει, για θέματα που ανάγονται στον κύκλο των αρ¬ 
μοδιοτήτων του Τμήματος. 

β. Τμήμα Περιβάλλοντος και Αγροτικής Ανάπτυξης, 
στις αρμοδιότητες του οποίου ανήκουν: 

αα. Ο υποχρεωτικός έλεγχος νομιμότητας των κα¬ 
νονιστικών αποφάσεων των πρωτοβάθμιων Ο.Τ.Α. που 
αφορούν στην προστασία του φυσικού, αρχιτεκτονικού 
και πολιτιστικού περιβάλλοντος κατά το άρθρ. 79 του 


Κώδικα Δήμων και Κοινοτήτων (ν. 3463/2006, Α' 114), 
όπως εκάστοτε ισχύει. 

ββ. Ο αυτεπάγγελτος έλεγχος νομιμότητας των πρά¬ 
ξεων των μονομελών και συλλογικών οργάνων Ο.Τ.Α. και 
η εξέταση προσφυγών που αφορούν στους τομείς του 
Περιβάλλοντος, των Φυσικών Πόρων, της Ενέργειας, της 
Βιομηχανίας των Μεταφορών και των Επικοινωνιών. 

γγ. Ο αυτεπάγγελτος έλεγχος νομιμότητας των πρά¬ 
ξεων των μονομελών και συλλογικών οργάνων Ο.Τ.Α. και 
η εξέταση των προσφυγών, που αφορούν στους τομείς 
της Γεωργίας, Κτηνοτροφίας και Αλιείας. 

δδ. Η διεξαγωγή επιτόπιων ελέγχων σύμφωνα με το 
άρθρο 229 παρ. 1 του ν. 3852/2010, όπως εκάστοτε ισχύει, 
για θέματα που ανάγονται στον κύκλο των αρμοδιοτή¬ 
των του Τμήματος. 

ΤΜΗΜΑ Β' 

Προσωπικό Αυτοτελών Υπηρεσιών Εποπτείας ΟΤΑ 
Άρθρο 5 

Σύσταση θέσεων προσωπικού 

1. Στην Αυτοτελή Υπηρεσία Εποπτείας Ο.Τ.Α. Αττικής 
συνιστώνται συνολικά 120 θέσεις μόνιμου προσωπι¬ 
κού. 

2. Στην Αυτοτελή Υπηρεσία Εποπτείας Ο.Τ.Α. Θεσσα¬ 
λίας και Στερεάς Ελλάδας συνιστώνται συνολικά 100 
θέσεις μόνιμου προσωπικού. 

3. Στην Αυτοτελή Υπηρεσία Εποπτείας Ο.Τ.Α. Ηπείρου 
και Δυτικής Μακεδονίας συνιστώνται συνολικά 80 θέσεις 
μόνιμου προσωπικού. 

4. Στην Αυτοτελή Υπηρεσία Εποπτείας Ο.Τ.Α. Πελοπον- 
νήσου, Δυτικής Ελλάδας και Ιονίων Νήσων συνιστώνται 
συνολικά 100 θέσεις μόνιμου προσωπικού. 

5. Στην Αυτοτελή Υπηρεσία Εποπτείας Ο.Τ.Α. Αιγαίου 
συνιστώνται συνολικά 80 θέσεις μόνιμου προσωπικού. 

6. Στην Αυτοτελή Υπηρεσία Εποπτείας Ο.Τ.Α. Κρήτης 
συνιστώνται συνολικά 80 θέσεις μόνιμου προσωπικού. 

7. Στην Αυτοτελή Υπηρεσία Εποπτείας Ο.Τ.Α. Μακεδο¬ 
νίας - Θράκης συνιστώνται συνολικά 120 θέσεις μόνιμου 
προσωπικού. 

Άρθρο 6 

Διάκριση θέσεων προσωπικού κατά κατηγορίες 
και κλάδους 

1. Οι θέσεις των μόνιμων υπαλλήλων των Αυτοτελών 
Υπηρεσιών Εποπτείας ΟΤΑ διακρίνονται στις εξής κα¬ 
τηγορίες: 

α. Πανεπιστημιακής Εκπαίδευσης (ΠΕ) 
β. Δευτεροβάθμιας Εκπαίδευσης (ΔΕ) 
γ. Υποχρεωτικής Εκπαίδευσης (ΥΕ) 

2. Στην κατηγορία Πανεπιστημιακής Εκπαίδευσης (ΠΕ) 
υπάγονται οι εξής κλάδοι: 

α. ΠΕ Διοικητικού 
β. ΠΕ Οικονομικού 
γ. ΠΕ Μηχανικών 

3. Στην κατηγορία Δευτεροβάθμιας Εκπαίδευσης (ΔΕ) 
υπάγονται οι εξής κλάδοι: 

α. ΔΕ Διοικητικών Γραμματέων 
β. ΔΕ Προσωπικού Η/Υ 
γ. ΔΕ Οδηγών 

4. Στην κατηγορία Υποχρεωτικής Εκπαίδευσης (ΥΕ) 
υπάγονται οι εξής κλάδοι: 
α. ΥΕ Επιμελητών 
β. ΥΕ Φυλάκων - Νυχτοφυλάκων 
γ. ΥΕ Προσωπικού Καθαριότητας 

Αρθρο 7 

Κατανομή θέσεων προσωπικού 

1. Οι θέσεις του μόνιμου προσωπικού της Αυτοτελούς 
Υπηρεσίας Εποπτείας Ο.Τ.Α. Αττικής κατανέμονται ανά 
κατηγορία και κλάδο ως εξής: 

α) Κλάδος ΠΕ Διοικητικού εξήντα επτά (67) θέσεις, 
β) Κλάδος ΠΕ Οικονομικού δεκαέξι (16) θέσεις, 
γ) Κλάδος ΠΕ Μηχανικών δεκαέξι (16) θέσεις, 
δ) Κλάδος ΔΕ Διοικητικών Γραμματέων έντεκα (11) 
θέσεις. 

ε) Κλάδος ΔΕ Προσωπικού Η/Υ δύο (2) θέσεις, 
στ) Κλάδος ΔΕ Οδηγών μία (1) θέση, 
ζ) Κλάδος ΥΕ Επιμελητών τρεις (3) θέσεις, 
η) Κλάδος ΥΕ Φυλάκων-Νυχτοφυλάκων δύο (2) θέ¬ 
σεις. 

θ) Κλάδος ΥΕ Προσωπικού Καθαριότητας δύο (2) θέ¬ 
σεις. 

2. Οι θέσεις του μόνιμου προσωπικού της Αυτοτελούς 
Υπηρεσίας Εποπτείας Ο.Τ.Α. Θεσσαλίας και Στερεός 
Ελλάδας κατανέμονται ανά κατηγορία και κλάδο ως 

εξή ς: 

α) Κλάδος ΠΕ Διοικητικού πενήντα τέσσερις (54) θέ¬ 
σεις. 

β) Κλάδος ΠΕ Οικονομικού δεκατρείς (13) θέσεις, 
γ) Κλάδος ΠΕ Μηχανικών δεκατρείς (13) θέσεις, 
δ) Κλάδος ΔΕ Διοικητικών Γραμματέων δέκα (10) θέ¬ 
σεις. 

ε) Κλάδος ΔΕ Προσωπικού Η/Υ δύο (2) θέσεις, 
στ) Κλάδος ΔΕ Οδηγών μία (1) θέση, 
ζ) Κλάδος ΥΕ Επιμελητών τρεις (3) θέσεις, 
η) Κλάδος ΥΕ Φυλάκων -Νυχτοφυλάκων δύο (2) θέ¬ 
σεις. 

θ) Κλάδος ΥΕ Προσωπικού Καθαριότητας δύο (2) θέ¬ 
σεις. 

3. Οι θέσεις του μόνιμου προσωπικού της Αυτοτελούς 
Υπηρεσίας Εποπτείας Ο.Τ.Α. Ηπείρου - Δυτικής Μακεδο¬ 
νίας κατανέμονται ανά κατηγορία και κλάδο ως εξής: 

α) Κλάδος ΠΕ Διοικητικού σαράντα δύο (42) θέσεις, 
β) Κλάδος ΠΕ Οικονομικού δέκα (10) θέσεις, 
γ) Κλάδος ΠΕ Μηχανικών δέκα (10) θέσεις, 
δ) Κλάδος ΔΕ Διοικητικών Γραμματέων οκτώ (8) θέ¬ 
σεις. 

ε) Κλάδος ΔΕ Προσωπικού Η/Υ δύο (2) θέσεις, 
στ) Κλάδος ΔΕ Οδηγών μία (1) θέση, 
ζ) Κλάδος ΥΕ Επιμελητών τρεις (3) θέσεις, 
η) Κλάδος ΥΕ Φυλάκων-Νυχτοφυλάκων δύο (2) θέ¬ 
σεις. 

θ) Κλάδος ΥΕ Προσωπικού Καθαριότητας δύο (2) θέ¬ 
σεις. 

4. Οι θέσεις του μόνιμου προσωπικού της Αυτοτελούς 
Υπηρεσίας Εποπτείας Ο.Τ.Α. Πελοποννήσου, Δυτικής 
Ελλάδας και Ιονίου κατανέμονται ανά κατηγορία και 
κλάδο ως εξής: 

α) Κλάδος ΠΕ Διοικητικού πενήντα τέσσερις (54) θέ¬ 
σεις. 


β) Κλάδος ΠΕ Οικονομικού δεκατρείς (13) θέσεις, 
γ) Κλάδος ΠΕ Μηχανικών δεκατρείς (13) θέσεις, 
δ) Κλάδος ΔΕ Διοικητικών Γραμματέων δέκα (10) θέ¬ 
σεις. 

ε) Κλάδος ΔΕ Προσωπικού Η/Υ δύο (2) θέσεις, 
στ) Κλάδος ΔΕ Οδηγών μία (1) θέση, 
ζ) Κλάδος ΥΕ Επιμελητών τρεις (3) θέσεις, 
η) Κλάδος ΥΕ Φυλάκων-Νυχτοφυλάκων δύο (2) θέ¬ 
σεις. 

θ) Κλάδος ΥΕ Προσωπικού Καθαριότητας δύο (2) θέ¬ 
σεις. 

5. Οι θέσεις του μόνιμου προσωπικού της Αυτοτελούς 
Υπηρεσίας Εποπτείας Ο.Τ.Α. Αιγαίου κατανέμονται ανά 
κατηγορία και κλάδο ως εξής: 

α) Κλάδος ΠΕ Διοικητικού σαράντα δύο (42) θέσεις, 
β) Κλάδος ΠΕ Οικονομικού δέκα (10) θέσεις, 
γ) Κλάδος ΠΕ Μηχανικών δέκα (10) θέσεις, 
δ) Κλάδος ΔΕ Διοικητικών Γ ραμματέων οκτώ (8) θέ¬ 
σεις. 

ε) Κλάδος ΔΕ Προσωπικού Η/Υ δύο (2) θέσεις, 
στ) Κλάδος ΔΕ Οδηγών μία (1) θέση, 
ζ) Κλάδος ΥΕ Επιμελητών τρεις (3) θέσεις, 
η) Κλάδος ΥΕ Φυλάκων-Νυχτοφυλάκων δύο (2) θέ¬ 
σεις. 

θ) Κλάδος ΥΕ Προσωπικού Καθαριότητας δύο (2) θέ¬ 
σεις. 

6. Οι θέσεις του μόνιμου προσωπικού της Αυτοτελούς 
Υπηρεσίας Εποπτείας Ο.Τ.Α. Κρήτης κατανέμονται ανά 
κατηγορία και κλάδο ως εξής: 

α) Κλάδος ΠΕ Διοικητικού σαράντα δύο (42) θέσεις, 
β) Κλάδος ΠΕ Οικονομικού δέκα (10) θέσεις, 
γ) Κλάδος ΠΕ Μηχανικών δέκα (10) θέσεις, 
δ) Κλάδος ΔΕ Διοικητικών Γ ραμματέων οκτώ (8) θέ¬ 
σεις. 

ε) Κλάδος ΔΕ Προσωπικού Η/Υ δύο (2) θέσεις, 
στ) Κλάδος ΔΕ Οδηγών μία (1) θέση, 
ζ) Κλάδος ΥΕ Επιμελητών τρεις (3) θέσεις, 
η) Κλάδος ΥΕ Φυλάκων-Νυχτοφυλάκων δύο (2) θέ¬ 
σεις. 

θ) Κλάδος ΥΕ Προσωπικού Καθαριότητας δύο (2) θέ¬ 
σεις. 

7. Οι θέσεις του μόνιμου προσωπικού της Αυτοτελούς 
Υπηρεσίας Εποπτείας Ο.Τ.Α. Μακεδονίας - Θράκης κα- 
τανέμονται ανά κατηγορία και κλάδο ως εξής: 

α) Κλάδος ΠΕ Διοικητικού εξήντα επτά (67) θέσεις, 
β) Κλάδος ΠΕ Οικονομικού δεκαέξι (16) θέσεις, 
γ) Κλάδος ΠΕ Μηχανικών δεκαέξι (16) θέσεις, 
δ) Κλάδος ΔΕ Διοικητικών Γραμματέων έντεκα (11) 
θέσεις. 

ε) Κλάδος ΔΕ Προσωπικού Η/Υ δύο (2) θέσεις, 
στ) Κλάδος ΔΕ Οδηγών μία (1) θέση, 
ζ) Κλάδος ΥΕ Επιμελητών τρεις (3) θέσεις, 
η) Κλάδος ΥΕ Φυλάκων-Νυχτοφυλάκων δύο (2) θέ¬ 
σεις. 

θ) Κλάδος ΥΕ Προσωπικού Καθαριότητας δύο (2) θέ¬ 
σεις. 

8. Η κατανομή των θέσεων μόνιμου προσωπικού της 
κάθε Αυτοτελούς Υπηρεσίας Εποπτείας Ο.Τ.Α. στις Δι¬ 
ευθύνσεις και στα Τμήματα αυτής γίνεται με απόφαση 
του οικείου Ελεγκτή Νομιμότητας. 

Άρθρο 8 

Προσόντα διορισμού 

1. Προσόντα διορισμού στον κλάδο ΠΕ Διοικητικού 
ορίζονται τα εξής: πτυχίο νομικού τμήματος Ελληνικών 
Α.Ε.Ι. ή ισότιμο της αλλοδαπής και είτε διδακτορικό ή 
μεταπτυχιακό δίπλωμα Ελληνικού Α.Ε.Ι. ή ισότιμο της 
αλλοδαπής στο γνωστικό αντικείμενο του δημοσίου ή 
αστικού ή εμπορικού δικαίου είτε δικηγορική εμπειρία 
ή προϋπηρεσία σε συναφές με τις θέσεις αντικείμενο, 
καθώς και η άριστη ή πολύ καλή γνώση μίας τουλάχι¬ 
στον ξένης γλώσσας. 

2. Προσόντα διορισμού στον κλάδο ΠΕ Οικονομικού 
ορίζονται τα εξής: πτυχίο οικονομικών επιστημών Ελ¬ 
ληνικών Α.Ε.Ι. ή ισότιμο της αλλοδαπής και είτε διδα¬ 
κτορικό ή μεταπτυχιακό δίπλωμα Ελληνικού Α.Ε.Ι. ή ισό¬ 
τιμο της αλλοδαπής είτε εμπειρία ή προϋπηρεσία σε 
αντικείμενο σχετικό με τις λειτουργίες της διοίκησης, 
καθώς και η άριστη ή πολύ καλή γνώση μίας τουλάχι¬ 
στον ξένης γλώσσας. 

3. Προσόντα διορισμού στον κλάδο ΠΕ Μηχανικών ορί¬ 
ζονται τα εξής: πτυχίο πολυτεχνικών σχολών Ελληνικών 
Α.Ε.Ι. ή ισότιμο της αλλοδαπής και είτε διδακτορικό ή 
μεταπτυχιακό δίπλωμα Ελληνικού Α.Ε.Ι. ή ισότιμο της 
αλλοδαπής είτε εμπειρία ή προϋπηρεσία σε αντικείμενο 
σχετικό με τις λειτουργίες της διοίκησης, καθώς και 
η άριστη ή πολύ καλή γνώση μίας τουλάχιστον ξένης 
γλώσσας. 

4. Απόφοιτοι της Εθνικής Σχολής Δημόσιας Διοίκη¬ 
σης και της Εθνικής Σχολής Τοπικής Αυτοδιοίκησης 
διορίζονται σύμφωνα με το άρθρο 25 του π.δ. 57/2007 
(Α'59) ως εξής: α) οι κάτοχοι πτυχίου νομικού τμήμα¬ 
τος ή πολιτικών επιστημών ή δημόσιας διοίκησης στον 
κλάδο ΠΕ Διοικητικού, β) οι κάτοχοι πτυχίου οικονομι¬ 
κών επιστημών στον κλάδο ΠΕ Οικονομικού και γ) οι 
κάτοχοι πτυχίου πολυτεχνικών σχολών στον κλάδο ΠΕ 
Μηχανικών. 

5. Για τους κλάδους που συγκροτούνται από περισσό¬ 
τερες της μίας ειδικότητας, ο αριθμός των θέσεων κατά 
ειδικότητα μπορεί να καθορίζεται με την προκήρυξη 
πλήρωσης των θέσεων του οικείου κλάδου. 

ΤΜΗΜΑ Γ 

Επιλογή Προϊσταμένων Οργανικών Μονάδων και 

Αποσπάσεις Υπαλλήλων Αυτοτελούς Υπηρεσίας 
Εποπτείας ΟΤΑ 

Άρθρο 9 

Προϊστάμενοι των Διευθύνσεων και των 
Τμημάτων αυτών 

1. Ως Προϊστάμενοι των Διευθύνσεων Γ ενικών Υποθέ¬ 
σεων, Οικονομικών Υποθέσεων και Τεχνικών Υποθέσεων 
της Αυτοτελούς Υπηρεσίας Εποπτείας ΟΤΑ επιλέγονται 
υπάλληλοι κλάδου ΠΕ Διοικητικού ή ΠΕ Οικονομικού ή ΠΕ 
Μηχανικών με βαθμό Α', οι οποίοι διαθέτουν τα προσόντα 
που ορίζονται από τις οικείες διατάξεις του Υπαλληλικού 
Κώδικα, όπως εκάστοτε ισχύουν. Αν δεν υπάρχουν ή δεν 
επαρκούν υποψήφιοι με τα ανωτέρω προσόντα, επιλέγο¬ 
νται υπάλληλοι κατηγορίας ΠΕ των προαναφερόμενων 
κλάδων με βαθμό Α'. Αν δεν υπάρχουν ή δεν επαρκούν 
υποψήφιοι με τα ανωτέρω προσόντα, επιλέγονται υπάλ¬ 
ληλοι κατηγορίας ΠΕ των προαναφερόμενων κλάδων 
με βαθμό Β', οι οποίοι έχουν συμπληρώσει τέσσερα έτη 
υπηρεσίας στο βαθμό αυτό. Αν δεν υπάρχουν ή δεν επαρ¬ 


κούν υποψήφιοι με τα ανωτέρω προσόντα, επιλέγονται 
υπάλληλοι κατηγορίας ΠΕ των προαναφερόμενων κλά¬ 
δων με λιγότερο χρόνο στο βαθμό Β'. 

2. Ως Προϊστάμενοι των Τμημάτων των Διευθύνσεων 
Γ ενικών Υποθέσεων, Οικονομικών Υποθέσεων και Τεχνι¬ 
κών Υποθέσεων της Αυτοτελούς Υπηρεσίας Εποπτείας 
ΟΤΑ επιλέγονται υπάλληλοι των κλάδων ΠΕ Διοικητικού 
ή ΠΕ Οικονομικού ή ΠΕ Μηχανικών, οι οποίοι διαθέτουν 
τα προσόντα που ορίζονται από τις οικείες διατάξεις 
του Υπαλληλικού Κώδικα, όπως εκάστοτε ισχύουν. Αν 
δεν υπάρχουν ή δεν επαρκούν υποψήφιοι με τα ανωτέρω 
προσόντα, επιλέγονται υπάλληλοι κατηγορίας ΠΕ των 
προαναφερόμενων κλάδων με βαθμό Γ'. 

Άρθρο 10 

Αποσπάσεις υπαλλήλων Αυτοτελούς Υπηρεσίας 
Εποπτείας Ο.Τ.Α. 

1. Η απόσπαση υπαλλήλων της Αυτοτελούς Υπηρε¬ 
σίας Εποπτείας Ο.Τ.Α. σε υπηρεσίες του Δημοσίου ή 
Δημοσίων Νομικών Προσώπων κάθε μορφής, δεν επι¬ 
τρέπεται. 

2. Επίσης, δεν επιτρέπεται η απόσπαση υπαλλήλων 
της Αυτοτελούς Υπηρεσίας Εποπτείας Ο.Τ.Α., σε γρα¬ 
φεία Υπουργών, Αναπληρωτών Υπουργών, Υφυπουργών, 
Γ ενικών και Ειδικών Γραμματέων, καθώς και σε γραφεία 
βουλευτών ή Ελλήνων βουλευτών του Ευρωπαϊκού Κοι¬ 
νοβουλίου, κομμάτων και κοινοβουλευτικών ομάδων. 

3. Είναι δυνατή η απόσπαση υπαλλήλων Αυτοτελούς 
Υπηρεσίας Εποπτείας Ο.Τ.Α. σε άλλη Αυτοτελή Υπη¬ 
ρεσία Εποπτείας Ο.Τ.Α., για υπηρεσιακούς λόγους, με 
απόφαση του Υπουργού Εσωτερικών, Αποκέντρωσης 
και Ηλεκτρονικής Διακυβέρνησης, μετά από εισήγηση 
του Ελεγκτή Νομιμότητας της Αυτοτελούς Υπηρεσίας 
Εποπτείας Ο.Τ.Α. στην οποία αποσπάται ο υπάλληλος 
και σύμφωνη γνώμη του Υπηρεσιακού Συμβουλίου του 
άρθρου 219 παρ.1 του ν. 3852/2010, όπως εκάστοτε ισχύει, 
μετά από συνεκτίμηση των απόψεων του Ελεγκτή Νομι¬ 
μότητας στην οποία υπηρετεί ο υπάλληλος. Η διάρκεια 
της απόσπασης δεν δύναται να υπερβαίνει τα δύο έτη. 
Νέα απόσπαση του ίδιου υπαλλήλου δεν επιτρέπεται 
πριν από την πάροδο πέντε ετών από την λήξη της 
προηγούμενης απόσπασης. 

4. Είναι δυνατή, κατ’ εξαίρεση, η απόσπαση υπαλ¬ 
λήλων της Αυτοτελούς Υπηρεσίας Εποπτείας Ο.Τ.Α. 
για προσωπικούς λόγους, εκτός των περιπτώσεων 
της παραγράφου 2 του παρόντος, με απόφαση του 
Υπουργού Εσωτερικών, Αποκέντρωσης και Ηλεκτρονικής 
Διακυβέρνησης και του κατά περίπτωση συναρμόδιου 
Υπουργού, μετά από εισήγηση του Ελεγκτή Νομιμότητας 
της Αυτοτελούς Υπηρεσίας Εποπτείας Ο.Τ.Α. από την 
οποία αποσπάται ο υπάλληλος και σύμφωνη γνώμη του 
Υπηρεσιακού Συμβουλίου του άρθρου 219 παρ. 1 του ν. 
3852/2010, όπως εκάστοτε ισχύει, η οποία δεν δύναται 
να υπερβαίνει το ένα έτος. Νέα απόσπαση του ίδιου 
υπαλλήλου δεν επιτρέπεται πριν από την πάροδο πέντε 
ετών από την λήξη της προηγούμενης απόσπασης. Οι 
υπάλληλοι της Αυτοτελούς Υπηρεσίας Εποπτείας Ο.Τ.Α. 
δεν αποσπώνται για προσωπικούς λόγους, πριν συμπλη¬ 
ρώσουν πέντε έτη από την ανάληψη των καθηκόντων 
τους στην εν λόγω υπηρεσία. 

5. Για κάθε θέμα που δεν ρυθμίζεται ειδικά από τις 
διατάξεις του παρόντος, εφαρμόζονται οι διατάξεις του 

Κώδικα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ. που κυρώθηκε με 
το άρθρο πρώτο του ν.3528/2007 (Α'26) και του π.δ. 
50/2001 (Α'39) «Καθορισμός των προσόντων διορισμού 
σε θέσεις φορέων του δημόσιου τομέα», όπως εκάστοτε 
ισχύουν. 

Άρθρο 11 
Έναρξη ισχύος 

Η ισχύς του παρόντος διατάγματος αρχίζει από την 
1 . 1 . 2011 . 


Στον Υπουργό Εσωτερικών, Αποκέντρωσης και Ηλε¬ 
κτρονικής Διακυβέρνησης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 22 Δεκεμβρίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΩΝ 

ΙΩΑΝΝΗΣ ΡΑΓΚΟΥΣΗΣ ΦΙΛΙΠΠΟΣ ΣΑΧΙΝΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυττίδου 63 

210 4135228 

ΛΑΡΙΣΑ - Διοικητήριο 

2413 506449 

ΠΑΤΡΑ - Πανεπιστημίου 254 -Κτήριο Β 

2613 613428 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

2251 352100 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον σκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

Ί10 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η, 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

1 10 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οΡ-γογπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - ίαχ: 210 4071011 - ίηΙθΓΠβΙ: Γιΐΐρ://νννννν. βί .0 γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α.Ε.Δ. 

10 € 

Α.Ε.-Ε.Π.Ε. και Γ.Ε.Μ.Η. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ε.Β.Ι. 

65 € 




Τεύχος 

Έντυπη μορφή 

Α' 

225 € 

Β' 

320 € 

Γ 

65 € 

Υ.Ο.Δ.Δ. 

65 € 

Δ' 

160 € 

Α.Α.Π. 

160 € 


• Το τεύχος Α.Σ.Ε.Π. (έντυπη μορφή) θα αποοτέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα 
ταχυδρομικά έξοδα.. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η 
Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποοτέλλεται ή να κατατίθεται στο Εθνικό Τυπογρα¬ 
φείο (Καποδιοτρίου 34, Τ.Κ. 104 32 Αθήνα). 

β Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα 
επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχί¬ 
ας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαι¬ 
ούνται έκπτωσης πενήντα τοις εκατό (50%) επί της ετήσιας ταχυδρομικής συνδρομής. 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται 
πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή στην 

ιστοσελίδα του Εθνικού Τυπογραφείου (νννννν.θΐ.ρή 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡ113:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐίρΜ/νννννν.Θΐ.αΐ' - ε-ίτΐίΐΙ: ννβί)ππ35ΐ£Γ.£ΐ(§)£ί·0Γ 






































































